b'\n_START_ARTICLE_\nHercegova\xc4\x8dki ustanak 1875.\n_START_SECTION_\nPovijest\n_START_PARAGRAPH_\nHercegova\xc4\x8dki su Hrvati bili izlagani pritscima. Od 1852. godine Osmanlije su poku\xc5\xa1avale graditi u Neumu, \xc5\xa1to je Habsbur\xc5\xa1ka Monarhija o\xc5\xa1tro sprje\xc4\x8davala, a zauzvrat ni Turska nije dopu\xc5\xa1tala odgovaraju\xc4\x87e popravke francuske ceste preko neumskoga podru\xc4\x8dja. Od tih vremena stalno se pogor\xc5\xa1avao polo\xc5\xbeaj Hrvata u Hercegovini. Situacija je pogodovala podizanju tenzija i ustanku. Ruska priprava za rat s Turskom 1874. godine pogodovala je ustanku. Uskoro je Austro-Ugarska poduzela prve mjere. Car i kralj Franjo Josip I. me\xc4\x91u ostalim putovao je uz hercegova\xc4\x8dku granicu. Putovanja su bila da bi kr\xc5\xa1\xc4\x87ansku raju uzdu\xc5\xbe granice potakao na pobunu protiv Turaka. Ve\xc4\x87 prolje\xc4\x87a 1875. po\xc4\x8dela su prva jasna govorkanja o pobuni po hercegova\xc4\x8dkim selima. Odluka o dizanju op\xc4\x87eg ustanka donesena je na sastancima lokalnih hrvatskih i srpskih prvaka. Hrvatska je pobuna izbila 19. lipnja, a srpska dvadesetak dana poslije._NEWLINE_Pritisnuti nevoljama, Hrvati donje Hercegovine digli su ustanak. Izbio je 19. lipnja 1875. godine. U Neumu je turske "kordune" razoru\xc5\xbeao Ivan (Ivi\xc5\xa1a) Konjevod, a za njim se odmetnulo mnogo Neumljana i drugih seljana. Pod pritiskom drugih europskih dr\xc5\xbeava Austro-Ugarska je dopustila iskrcavanje turskih vojnih trupa u Kleku na svom teritoriju na vrhu neumskog poluotoka. Neumsko je podru\xc4\x8dje postalo jedno od ve\xc4\x87ih \xc5\xbeari\xc5\xa1ta sukoba. Dana 4. kolovoza iskrcalo se oko 1000 dobro naoru\xc5\xbeanih i opremljenih regularnih turskih vojnika. Oko Velike Gospe prema njima su po\xc5\xa1le vojne postrojbe iz unutra\xc5\xa1njosti koje su putem ru\xc5\xa1ile, plja\xc4\x8dkale i palile. Opusto\xc5\xa1ile su podru\xc4\x8dje od Hrasna do Neuma. Dopisnik engleskoga The Timesa, Amerikanac William James Stillman, je izvijestio s putovanja cestom kroz neumsko podru\xc4\x8dje o spaljenoj svakoj ku\xc4\x87i pokraj puta. Hrvatski ustanici uspje\xc5\xa1no su omeli dovoz svje\xc5\xbeih turskih snaga. Isti\xc4\x8du se bitke u Vranjevu Selu, Klepovici, Prapratnici i na Kolojanju. Jedni od vo\xc4\x91a ustanka bili su potkomandir serdar Lazar Previ\xc5\xa1i\xc4\x87, fra Stjepan Kre\xc5\xa1i\xc4\x87  i fra Bono Sari\xc4\x87._NEWLINE_Stolje\xc4\x87a nasilja i podre\xc4\x91enosti Osmanlijama protekla su, sve do lipnja 1875. godine kad je izbio pod vodstvom don Ivana Musi\xc4\x87a izbio u Hercegovini ustanak kr\xc5\xa1\xc4\x87anskog stanovni\xc5\xa1tva protiv osmanske vlasti. Razgovarav\xc5\xa1i s austrijskim diplomatima tra\xc5\xbeio je \xe2\x80\x9eda doljnja Hercegovina pane pod Austriju\xe2\x80\x9c.  _NEWLINE_Novu dimenziju ustanak dobio je kad su mu se pridru\xc5\xbeili i srpski seljaci. Poslije toga pro\xc5\xa1irio se na ve\xc4\x87i dio najzapadnijih pokrajina Carstva, postao europski problem i osnovana je posebna komisija od predstavnika europskih vlada koja je trebala istra\xc5\xbeiti uzroke ustanka._NEWLINE_Vojvoda Musi\xc4\x87 je otputovao u Be\xc4\x8d i izborio poseban status donje Hercegovine. Postala je gotovo pa slobodni teritorij. Vojvodina Donja Hercegovina je kao prakti\xc4\x8dno slobodna zemlja do\xc4\x8dekala austro-ugarsko zaposjedanje nakon Berlinskoga kongresa 1878. godine. Musi\xc4\x87eve snage tada su odigrale va\xc5\xbenu ulogu prigodom osloba\xc4\x91anja Stolca i Trebinja._NEWLINE_Kriza je rije\xc5\xa1ena odlukama Berlinskog kongresa. Austro-ugarsrka vojska ljeta 1878. godine u umar\xc5\xa1irala je u BiH, gdje su nai\xc5\xa1li na otpor, osobito kod Stolca.'